Nadlaktična kost

**Nadlaktična kost** ili **ramenska kost**  (lat. *humerus*) je duga kost u nadlaktici ruke ili  prednjih/gornjih ekstremiteta. Proteže se od ramena do lakta, a povezuje lopaticu i dvije kosti podlaktice: radijus (žbica) i lakatnu kost (ulna).

Nadlaktična kost sastoji se od tri dijela. Gornji ekstremitet humerusa se sastoji od zaobljenih glave, uskog  vrata i dva kratka nastavka (kvržice, koje se ponekad nazivaju i kvrge). Tijelo humerusa je u gornjem dijelu cilindrično, a donje potkrovlje  više prizmatsko. Donjih ekstremitet sastoji se od dva epikondila, dva nastavka  (trohlea i glavica) i tri jame (radijalna jama, koronoidna jama i olekranona jama). Kao i pravi anatomski vrat, i suženja ispod velike  i male  kvržice humerusa se naziva hirurški vrat zbog svoje sklonosti da često biva slomljen, tako da  je često u fokusu hirurga.

## Etimologija
Riječ "humerus" je izvedena iz latinske *humerus*, *umerus* = nadlaktica, ramena, a jezički u vezi sa gotskim *ams* = rame i grčkim *ōmos*.

## Struktura
### Zglobljavanje 
Na ramenu, glava humerusa se zglobljava  sa glenoidnom jamom u lopatice. Više distalno, na laktu, glava humerusa artikulira  sa glavom  radijusa, a trohlea humerusa sa trohlearnim usjekom u ulni.

Datoteka:Shoulder joint.svg|Dijagram ramenskog zgloba
Datoteka:Shoulder joint back-en.svg|Dijagram  ramenskog zgloba
Datoteka:Gray326.png|Lijevo rame i akromioklavikulski zglobovi i pravi ligamenti lopatice
Datoteka:Slide4KKKK.JPG|Glava nadlaktične kosti 
Datoteka:Gray420.png| Mišić supinator

### Živci
Pazušni živac se nalazi na proksimalnom kraju, nasuprot ramenog pojasa. Dislociranje ramenskog zgloba, ima potencijal povrede  ramena, pazušnog  živca ili arterije. Znaci i simptomi ove dislokacije uključuju gubitak normalnih kontura  ramena i opipljive depresija pod izbočinom akromion.

Radijalni živac tijesno slijedi humerus. Na srednjoj osovini  humerusa, radijalni živac putuje iz zadnjeg u prednji dio kosti u *spiralnu brazdu*. Prelom nadlaktične kosti  u ovom području može dovesti do povrede radijalnog živca.
Lakatni živac na distalnom kraju humerusa, u blizini lakta,  ponekad se naziva (u popularnoj kulturi) kao "smiješna kost*. Pritiskanje  ovog živca može izazvati peckanje ("smiješni" osjećaj), a ponekad i značajnu količinu boli. Leži iza epikondila humerusa, i lahko se ošteti pri  povredama  lakta.

Datoteka:Gray413 color.png|Horizontalni presjek sredine nadlaktice. 
Datoteka:Slide8B.JPG|Horizontalni presjek nadlaktice
Datoteka:Slide1dj.JPG|Nadlaktična kost

## Funkcija
### Mišićne veze
*Musculus deltoideus* ima polazište na bočnoj trećini ključne kosti, akromionu i grebenu  spine lopatice.  Hvatište mu je na  deltoidnoj kvrgi  humerusa i  i ima nekoliko funkcija, uključujući abdukciju, ekstenziju i circumdukciju ramena. *Musculus supraspinatus* također polazi sa trnolikog nastavka lopatice.  Hvatište mu je na velikoj kvržici  humerusa, a pomaže u  abdukciji ramena.

*Musculus pectoralis*, *musculus teres major* i *musculus latissimus dorsi* imaju hvatišta  u *međukvržičnoj brazdi* humerusa. Oni djeluju medijalno na    addukciju ili interno, rotiraju humerus.

*Musculus infraspinatus* i  *musculus teres minor* imaju hvatišta  na velikoj kvrgi  i djeluju  na bočno ili prema vani, rotirajući humerus. Nasuprot tome, hvatište *musculus subscapularis*  je na maloj kvrgi, a djeluje  medijalno, ka unutra , rotirajući  humerus.
 
*Musculus biceps brachii*, *musculus brachialis* i *musculus brachioradialis*  (koji se veže distalno) djeluje na fleksiju  lakta. (Biceps se ne veže za  humerus.) *Musculus triceps brachii*  i  *musculus anconeus* izazivaju ekstenziju  lakta, a vežu se za zadnju stranu  humerusa.

Četiri mišića: *musculus supraspinatus*, *musculus infraspinatus*, *musculus teres minor*  i *musculus subscapularis'' formiraju mišićno-ligamenatni pojas koji se naziva rotatorska manžetna. Ona  stabilizira  vrlo mobilni, ali sam po sebi nestabilni, ramenski zglob. Drugi mišići se koriste kao protivsila za pokrete dizanja / čupanja i pritiskanja/guranja.

## Klinički značaj
Najčešće povrede nadlaktične  kosti su jednostruki prelomi koji se  saniraju putem rutinskih ortopedskih intrevencija.

Tokom Opsade Sarajeva (1992.-1995), za saniranje višestrukih lomova dugih kostiju usavršena je „sarajevska longeta“ – fiksator i  za najkompliciranije politraumatske prelome nadlaktične kosti.

## Ostale životinje
Primitivni fosili vodozemaca imali su malu, ako i uopće jesu,  osovinsku vezu sa gornjim i donjim ekstremitetima, pa su im udovi bili vrlo kratki. U većini žive ćih tetrapoda, međutim, humerus ima sličan oblik kao kod ljudi. Mnogim gmizavcii neki primitivni sisari u donjim ekstremitetima imaju veliki  otvor za prolaz  živaca i krvnih sudova.

## Dodatne slike

Datoteka:Humerus animation.gif|Položaj humerusA (CRVEN)
Datoteka:Left humerus - close-up - animation.gif|Lijevi humerus
Datoteka:Human arm bones diagram.svg|Dijagram kostiju ljudske ruke
Datoteka:Inferior epiphysis of humerus.jpg|Humerus – donja epifiza
Datoteka:Slide10DEN.JPG|Trohlea – izgled otraga
Datoteka:LeftHumanPosteriorDistalHumerusFlexed.jpg|Humerus – donja epifiza
Datoteka:AnteroMedialHeadofLeftHumerus.jpg|Humerus – gornja  epifiza, sprijeda 
Datoteka:Superior epiphysis.jpg|Humerus – gornja epifiza, leđno.
Datoteka:Elbow joint - deep dissection (anterior view, human cadaver).jpg|Lakatni zglob – duboka disekcija, sprijeda
Datoteka:Slide1bgbg.JPG|Lakatni zglob – duboka disekcija, otraga
File:Slide3bgbg.JPG|Lakatni zglob –duboki presjek, stražnji izgled 

## Također pogledajte
* Ruka
*Lopatica
*Rame

## Reference
## Vanjski  linkovi
Kategorija:Skeletni sistem
Kategorija:Duge kosti
Kategorija:Humerus